เตรียมพร้อมรับศพ ผู้กองปุ๊ ตั้งบำเพ็ญกุศล วัดที่บ้านเกิด
ชาวบ้าน จิตอาสา และเจ้าหน้าที่ เตรียมพร้อมรับศพ ผู้กองปุ๊ ตั้งบำเพ็ญกุศล วัดที่บ้านเกิด จ.เชียงราย เพื่อนสมัยเด็ก เผยนิสัยดี เป็นที่รักของเพื่อน เสียใจกับครอบครัวเมื่อเวลา 09.30 น. วันที่ 11 ก.พ. 63 ที่วัดดงมะตื๋น ม.7 ต.ผางาม อ.เวียงชัย จ.เชียงราย ได้มีชาวบ้าน จิตอาสา และตำรวจจาก สภ.เมือง สภ.เวียงชัย สภ.เวียงเชียงรุ้ง สภ.ดอยหลวง เดินทางมาเพื่อจัดเตรียมความพร้อมของสถานที่ เพื่อเตรียมรับศพร.ต.อ.ตระกูล ทาอาษา หรือ ผู้กองปุ๊โดยจะเตรียมศาลามงคลธรรมศามัคคี พ.ศ.2557 ให้เป็นที่ตั้งศพของ ร.ต.อ.ตระกูล หรือ ผู้กองปุ๊ เพื่อให้ญาติ และประชาชนทั่วไป มาแสดงความไว้อาลัย ซึ่งตามกำหนด จะมีพิธีพระราชทานเพลิงศพ ในวันศุกร์ที่ 14 ก.พ. ที่จะถึงนี้นายเฉลิมพล นามประเสริฐ อายุ 36 ปี ชาวบ้านบ้านดงมะตื๋น เผยว่า ตนและผู้กองปุ๊ เป็นเพื่อนสมัยเรียนตั้งแต่ชั้นอนุบาลถึงชั้น ป.6 ที่โรงเรียนบ้านดงมะตื๋นเนินสยามวิทยา สมัยเด็กผู้กองปุ๊ เป็นคนอัธยาศัยดี รักเพื่อนฝูง หลังจากจบชั้น ป.6 ก็แยกย้าย ไม่ค่อยได้เจอกันอีก จนมาทราบข่าวว่าเกิดเหตุยิงกันที่โคราช และมีตำรวจหนุ่มชาวเวียงชัย เสียชีวิต และเป็นเพื่อนสมัยเด็กของตน ตอนแรกก็ตกใจมาก รู้สึกเสียใจกับทางครอบครัว เพื่อนๆ ที่ทราบข่าว ก็ได้ติดต่อหากัน เพื่อจะมาร่วมพิธีศพ แต่บางคนก็ติดงาน อาจจะหาโอกาสมาร่วมพิธีในวันอื่นต่อไปนายแดง นามประเสริฐ อายุ 63 ปี ชาวบ้านดงมะตื๋น เผยว่า รู้จักผู้กองปุ๊เมื่อตอนเป็นเด็ก เป็นเพื่อนสมัยเด็กกับลูกชายของตน ผู้กองปุ๊เป็นเด็กนิสัยดี เรียนเก่ง ไม่เกเรเหมือนคนอื่น แต่พอโตก็ไปอยู่ที่อื่น ไม่ได้ข่าวคราว ไม่ทราบมาก่อนว่าไปป็นตำรวจ กระทั่งมาทราบจากข่าว ตกใจมาก รู้สึกเสียใจกับครอบครัวและภูมิใจที่ลูกหลานบ้านดงมะตื๋นได้เสียชีวิตในหน้าที่อย่างกล้าหาญด้าน พ.ต.ท.แดน ใจหาญ สวป. สภ.เวียงชัย กล่าวว่า วันนี้ทาง สภ.เวียงชัย ได้ประสานหน่วยงานต่างๆ ทั้งจากส่วนจังหวัด ทั้งหน่วยงานทางอำเภอ ตลอดจนชาวบ้านที่มาเป็นจิตอาสาร่วมกันดูแลความเรียบร้อยในบริเวณวัดดงมะตื๋น ซึ่งเป็นสถานที่จัดงานศพของผู้กองปุ๊ ทางเจ้าหน้าที่ได้เตรียมสถานที่จอดรถไว้ สามารถจอดได้ประมาณ 300 คัน ซึ่งน่าจะเพียงพอ และมีการจัดกำลังดูแลความเรียบร้อยตามจุดต่างๆ คาดว่างานจะดำเนินการอย่างเรียบร้อยลุล่วงไปได้ด้วยดี.
ชาวบ้าน จิตอาสา และเจ้าหน้าที่ เตรียมพร้อมรับศพ ผู้กองปุ๊ ตั้งบำเพ็ญกุศล วัดที่บ้านเกิด จ.เชียงราย เพื่อนสมัยเด็ก เผยนิสัยดี เป็นที่รักของเพื่อน เสียใจกับครอบครัว
กราดยิงโคราช,ตระกูล ทาอาษา,ผู้กองปุ๊,รับศพ,เชียงราย,ตั้งบำเพ็ญกุศล,ข่าวทั่วไป